**НАСТАВА У ВЕЗИ СА ПРЕДМЕТОМ ПОРОДИЧНО ПРАВО**

Драге студенткиње, драги студенти,

Имајући у виду новонасталу ситуацију поводом увођења ванредног стања због COVID-19, обавештавам вас да ће се настава у оквиру предмета Породично право у наредном периоду одржавати путем средстава електронске комуникације, у складу са одлукама Кризног штаба Факултета.

У овом тренутку, у прилогу можете наћи материјале који се везују за предавање на тему склапања и престанка брака, као и предавање о имовинским односима у породици - планирано за ову недељу. На овој страници ће ускоро бити доступни и други материјали од значаја за теме које су у предстојећем периоду обухваћење наставним планом.

За сва питања и недоумице које евентуално имате у вези са материјом породичног права, будите слободни да ми се увек обратите путем jelena.arsic@pravnifakultet.rs. У случају потребе, могуће је одржавање консултација и путем skype или друге online платформе.

Молим све студенткиње и студенте који су заинтересовани за организацију online предавања из Породичног права да ми пишу, како би у најкраћем року за то били обезбеђени сви потребни услови.

До нашег првог виђења, све најбоље Вам желим - чувајте себе и своје најближе!

Јелена Арсић